ઓમપ્રકાશ ચૌટાલાનું ઇન્ડિયન નેશનલ લોકદળ પણ જાટ આંદોલનને સમર્થન આપી રહ્યું છે. જો જાટ અનામત સરળતાથી શક્ય બને તો આ મામલો ઉકેલાઇ ગયો હોત. કેન્દ્રમાં યુપીએ સરકારે કેન્દ્ર સરકારની નોકરીઓમાં જાટ સમુદાયના પછાતવર્ગોને અનામત આપી હતી, પરંતુ સુપ્રીમ કોર્ટે યુપીએ સરકારના આ આદેશને રદ કરી દીધો હતો. હરિયાણામાં જે ક્વોટા હેઠળ એટલે કે ખાસ કરીને આર્થિક રીતે પછાતવર્ગોની શ્રેણીમાં જાટ સમુદાયની ત્રણ અન્ય જા‌િતઓને જે દસ ટકા અનામત આપવામાં આવી છે તેને પણ હાઇકોર્ટે ગેરકાયદે જાહેર કરી છે અને મામલો હાલ સુપ્રીમ કોર્ટમાં પહોંચ્યો છે.